**Budapest Főváros II. Kerületi Önkormányzat**

**Gazdasági és Tulajdonosi Bizottság**

**10/2019.**

**JEGYZŐKÖNYV**

**Készült:** A Gazdasági és Tulajdonosi Bizottság 2019. november 25-i rendes ülésén 15:30 órai kezdettel a Budapest II. kerületi Polgármesteri Hivatal, Budapest II. kerület Mechwart liget 1. földszinti nagytárgyaló hivatalos helyiségében.

**Jelen vannak:** **érkezett**

dr. Biró Zsolt bizottsági elnök 15:30

Besenyei Zsófia bizottsági tag 15:30

Ernyey László bizottsági tag 15:30

Kiss Roland bizottsági tag 15:30

Görög Zsolt bizottsági tag 15:30

Szepesházi Péter bizottsági tag 15:30

dr. Sánta Zsófia bizottsági tag 15:30

Szabó Gyula meghívott

Fermin Antonio Pineda meghívott

dr. Láng Orsolya meghívott

dr. Varga Alexandra meghívott

dr. Tas Krisztián meghívott a 2. napirendi ponthoz

dr. Sáska Vera meghívott a 2. napirendi ponthoz

Kertész Anna jegyzőkönyvvezető

Dr. Biró Zsolt, a Gazdasági és Tulajdonosi Bizottság elnöke (a továbbiakban: Elnök) megállapítja, hogy a Bizottság 7 tagja közül 7 tag van jelen, a Bizottság határozatképes, majd az ülést 15.30 órai kezdettel megnyitja.

Elnök kezdeményezésére a jelenlévők röviden bemutatkoznak.

Elnök javaslatot tesz a jegyzőkönyv hitelesítőre Besenyei Zsófia bizottsági tag személyében, majd a javaslatot szavazásra bocsátja.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 195/2019.(XI.25.) határozata**

A Gazdasági és Tulajdonosi Bizottság úgy dönt, hogy a jelen jegyzőkönyv hitelesítésével Besenyei Zsófia bizottsági tagot bízza meg.

(7 bizottsági tag van jelen, 7 igen, 0 nem, 0 tartózkodás)

Elnök szavazásra bocsátja a napirend összeállítására vonatkozó javaslatot.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 196/2019.(XI.25.) határozata**

A Gazdasági és Tulajdonosi Bizottság úgy dönt, hogy a napirendet az alábbiak szerint fogadja el:

1. A Gazdasági és Tulajdonosi Bizottság ügyrendjének elfogadása és a 259/2017.(X.25.) határozattal elfogadott ügyrend hatályon kívül helyezése
2. Tulajdonosi döntés a 13060 hrsz. alatt nyilvántartott 1026 Budapest II. kerület Szilágyi Erzsébet fasor 17-21. sz. alatti Társasház 2019. május 23-án tartott közgyűlésén az 5/2019.(V.23.) sz. határozat érvénytelenségének megállapítása iránti peres eljárás megindításának jóváhagyásáról
3. Javaslat a Budapest, II. kerület Kapás utca 46. I. emelet 3. szám alatti lakásra vonatkozó elővásárlási jogról

(7 bizottsági tag van jelen, 7 igen, 0 nem, 0 tartózkodás)

**Napirend 1. pont**

A Gazdasági és Tulajdonosi Bizottság ügyrendjének elfogadása és a 259/2017.(X.25.) határozattal elfogadott ügyrend hatályon kívül helyezése

Előterjesztő: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 197/2019.(XI.25.) határozata**

A Bizottság úgy dönt, hogy az Önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet 54. § (4) bekezdésében biztosított joga alapján ügyrendjét a jelen határozat melléklete szerint elfogadja és ezzel egyidejűleg a 259/2017.(X.25.) határozattal elfogadott ügyrendet hatályon kívül helyezi.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Bizottság elnöke

**Határidő:** azonnal

(7 bizottsági tag van jelen, 7igen, 0 nem, 0 tartózkodás)

**197/2019.(XI.25.) határozat melléklete**

**BUDAPEST FŐVÁROS II. KERÜLETI ÖNKORMÁNYZAT**

**GAZDASÁGI ÉS TULAJDONOSI BIZOTTSÁGÁNAK**

**ÜGYRENDJE**

A Budapest Főváros II. Kerületi Önkormányzat Gazdasági és Tulajdonosi Bizottsága – a továbbiakban: **Bizottság** – az Önkormányzat Szervezeti és Működési Szabályzatáról szóló 13/1992.(VII.01.) önkormányzati rendelet (a továbbiakban: **SZMSZ**) 54. § (4) bekezdésében biztosított jogával élve, belső működési szabályait, ügyrendjét az alábbiak szerint fogadja el:

**1. § A Bizottság szervezete**

(1) A Bizottság elnökét és tagjait a Képviselő-testület választja meg.

(2) A bizottsági ülést az elnök hívja össze és vezeti, akit akadályoztatása esetén az általa e-mail útján felkért bizottsági tag teljes jogkörrel helyettesít, utólagos beszámolási kötelezettséggel az elnök részére.

(3) Szükség esetén a Bizottság tagjai sorából adott feladatra albizottságot hozhat létre. Az albizottságnak legalább három taggal kell működnie. Az albizottság működésének szabályait és feladatait a Bizottság határozza meg. Ellenkező rendelkezés hiányában az albizottságra, annak működésére a jelen ügyrendben foglaltakat kell megfelelően alkalmazni.

(4) A Bizottság rendszeres és eseti feladatainak ellátására munkacsoportot hozhat létre. A munkacsoport tagjai a bizottsági tagok, az állandó és eseti szakértők lehetnek. A munkacsoport vezetője csak bizottsági tag lehet.

**2. § A Bizottság feladat- és hatásköre**

A Bizottság ellátja az SZMSZ-ben, valamint a Képviselő-testület által kialakított bizottságok hatásköréről, a bizottságok és tanácsnokok feladatköréről szóló 24/2019.(XI.18.) önkormányzati rendeletben rögzített feladat- és hatásköröket, továbbá mindazokat a feladat- és hatásköröket, amelyeket jogszabály a feladat- és hatáskörébe utal.

**3. § Az ülések összehívása**

(1) A bizottsági ülést az elnök 4 nappal az ülés előtt írásbeli meghívóval hívja össze az ülés helyszínének és időpontjának, valamint a tervezettnapirendek és azok előadóinak megjelölésével. Az elnök akadályozatása esetén a bizottsági ülést az általa e-mail útján felkért bizottsági tag hívja össze az 1.§ (2) bekezdés szerinti utólagos elszámolási kötelezettséggel az elnök részére.

A meghívóhoz mellékelni kell a napirenddel kapcsolatban készített írásbeli előterjesztéseket is. A bizottsági ülés meghívóját és a napirenden szereplő előterjesztéseket a bizottsági tagok e-mailben kapják meg.

Indokolt esetben lehetőség van az anyag pótkézbesítésére vagy helyszíni kiosztására is. Azon napirendek írásos anyagát, amelyet már korábban kézbesítettek (ideértve a képviselő-testületi anyagokat is), a meghívóval együtt ismételten megküldeni nem kell, de utalni kell arra, hogy mikor küldték meg azokat.

(2) A bizottsági ülésre szóló elektronikus meghívót 4 nappal az ülés előtt a Bizottság működésének ügyviteli feladatait ellátó Vagyonhasznosítási és Ingatlan-nyilvántartási Osztály megküldi:

1. a Bizottság elnökének és tagjainak,
2. a polgármesternek,
3. az alpolgármestereknek,
4. a jegyzőnek,
5. a napirendek előadóinak,
6. a Pesthidegkúti Városrészi Önkormányzat elöljárójának, amennyiben a Bizottság a városrészt érintő kérdést tárgyal,
7. azok részére, akiknek jelenlétét az elnök az egyes napirendi pontok tárgyalásánál szükségesnek tartja.

(3) A helyszínen csak halaszthatatlan döntést igénylő előterjesztések napirendre vételét lehet kezdeményezni.

(4) A Bizottság minden hónapban rendes ülést tart.

Július 1-jétől szeptember 1-jéig a Bizottság rendes ülést nem tart.

A Bizottság szükség esetén rendkívüli ülést is tarthat, amelyre a meghívót legalább 2 nappal***,*** sürgős esetekben pedig legalább 24 órával előtte meg kell küldeni.

(5) Az ülést az elnöknek össze kell hívni

1. a Képviselő-testület határozatára,
2. a bizottsági tagok legalább egynegyedének indítványára,
3. a polgármester, az alpolgármesterek indítványára.

A bizottsági ülést a Képviselő-testület, valamint a bizottsági tagok legalább egynegyedének indítványára tizenöt, a polgármester, az alpolgármesterek indítványára pedig az indítvány kézhezvételétől számított nyolc napon belül kell összehívni.

(6) Rendkívüli ülés összehívására vonatkozó indítványt az elnökhöz kell előterjeszteni.

(7) A bizottsági ülés időpontját, helyszínét és a javasolt napirendi pontokat az önkormányzat honlapján közzé kell tenni.

**4. § A Bizottság üléseinek rendje**

(1) Az ülésen tanácskozási joggal vehet részt:

* a polgármester,
* az alpolgármesterek,
* a Képviselő-testület tagja,
* a jegyző, az aljegyző,
* a gazdasági igazgató,
* a Vagyonhasznosítási és Ingatlan-nyilvántartási Osztály vezetője/képviselője,
* a kisebbségi önkormányzatok elnökei, ha a bizottság őket érintő kérdést tárgyal,
* a napirenden lévő kérdés által érintett és olyan minőségben meghívott személy, vagy szervezet képviselője,
* a bizottság által meghívott szakértő.

(2) A Bizottság ülései – a (3) és (4) bekezdésekben foglaltak kivételével – nyilvánosak.

(3) A Bizottság zárt ülést tart személyi ügyben, ha a napirendi pont nyilvános tárgyalása személyiségi jogokat sérthet, illetve érint és az érintett személy a nyilvános tárgyalásba nem egyezik bele, valamint önkormányzati hatósági ügy tárgyalásakor.

(4) A Bizottság zárt ülést rendelhet el vagyonnal való rendelkezés esetén, továbbá az Önkormányzat által kiírt pályázat feltételeinek meghatározásakor, a pályázat tárgyalásakor, ha a nyilvános tárgyalás az Önkormányzat vagy az érintett üzleti érdekét sértené.

(5) A (4) bekezdés esetén a zárt ülés elrendeléséről a Bizottság minősített szótöbbséggel határoz.

(6) A zárt ülésen – törvény erejénél fogva – a Képviselő-testület tagjai, a jegyző, az aljegyző vagy a jegyző által megbízott köztisztviselő, a napirend előadója, a jegyzőkönyv vezetője vesz részt, továbbá akit a Bizottság e célból meghívott. Törvény vagy önkormányzati rendelet előírhatja, mely esetben kötelező az érintett meghívása.

(7) A zárt ülésen történtek tekintetében minden jelenlévőt titoktartási kötelezettség terhel, amire a nem bizottsági, illetve nem képviselő résztvevők figyelmét az ülés vezetője köteles felhívni.

(8) A Bizottságot és más bizottságot vagy a Pesthidegkúti Városrészi Önkormányzatot érintő ügy tárgyalására együttes ülést célszerű tartani az SZMSZ 56. § (6) bekezdésében rögzített eljárásrend szerint.

**5. § Az előterjesztések rendje**

(1) Előterjesztés lehet a Bizottság ülésére:

* rendelet-tervezet,
* határozati javaslat,
* beszámoló, jelentés,
* tájékoztató,
* önálló indítvány.

(2) Előterjesztést tehetnek a Bizottság ülésére:

* a polgármester,
* az alpolgármesterek,
* a jegyző,
* a Bizottság tagjai,
* a Bizottság által létrehozott albizottság,
* a képviselők,
* a jegyző, illetve a polgármester útján (átruházott jogkörében) kijelölt hivatali köztisztviselő,
* a Képviselő-testület bizottságai,
* az Önkormányzat gazdasági társaságainak törvényes képviselői.

(3) A Bizottság feladat- és hatáskörébe tartozó ügyekben közvetlenül érkezett, bizottsági döntést kezdeményező kérelmeket a Bizottság elnöke terjeszti elő. Szükség esetén az ügyben érintett más bizottság (ok) elnökénél kezdeményez egyeztetést és/vagy együttes bizottsági ülést.

(4) Bármely képviselő javasolhatja a Bizottság elnökének a Bizottság feladatkörébe tartozó kérdés megtárgyalását, amelyet a Bizottság legközelebbi ülése elé kell terjeszteni. A tárgyalásra az indítványozó képviselőt meg kell hívni.

(5) A megfelelően előkészített előterjesztést – ha a Bizottság elnöke külön határidőt nem állapított meg – a soron következő rendes bizottsági ülés elé kell utalni.

(6) A Bizottság napirendjére csak írásbeli előterjesztés kerülhet, kivéve azon ügyeket, amelyek jellege csak szóbeli tájékoztatást igényel.

**6. § Határozatképesség, határozathozatal**

(1) A bizottsági ülés határozatképes, ha a döntéshozatalnál a bizottsági tagok több mint a fele jelen van.

(2) A Bizottság a döntéseit – jogszabály eltérő rendelkezése hiányában – egyszerű többséget igénylő javaslat esetén egyszerű szótöbbséggel – a jelenlévők több, mint felének igenlő szavazatával - hozza. Minősített többséget igénylő javaslat esetén a Bizottság a döntéseit a megválasztott bizottsági tagok több, mint felének a szavazatával hozza, azzal, hogy a betöltetlen bizottsági tagi helyet a határozatképesség szempontjából betöltöttnek kell tekinteni.

(3) A Bizottság döntéseit fő szabályként nyílt szavazással hozza.

Nyílt szavazás esetén a Bizottság név szerint szavaz a bizottsági tagok egynegyedének indítványára, továbbá név szerinti szavazást rendelhet el az SZMSZ-ben meghatározott esetekben.

Titkos szavazást a Bizottság tagjai, az állandó meghívottak, vagy az adott napirendhez meghívottak javasolhatnak. A Bizottság titkos szavazást tart jogszabályban meghatározott esetekben, titkos szavazást tarthat továbbá a 4. § (3) és (4) bekezdéseiben meghatározott ügyekben.

(4) A Bizottság döntéshozatalából kizárható az, akit, vagy akinek hozzátartozóját az ügy személyesen érinti (Magyarország helyi önkormányzatairól szóló 2011. évi CLXXXIX. törvény (a továbbiakban: **Mötv.**) 49. § (1) bekezdés, SZMSZ 60. §). A bizottsági tag köteles bejelenteni a személyes érintettséget. A kizárásról az érintett kezdeményezésére vagy bármely tag javaslatára a Bizottság dönt. A javaslat elfogadásához a tagok több mint a felének igen szavazata szükséges. A kizárt tagot a határozatképesség szempontjából jelenlévőnek kell tekinteni. A fennálló kizáró okot a Bizottság tagja köteles bejelenteni. A kizárásról az elnök esetén a polgármester, bizottsági tag esetén a Bizottság dönt.

(5) A Bizottság határozatképességére és határozathozatalára egyebekben az SZMSZ Képviselő-testületre vonatkozó szabályait kell alkalmazni.

(6) Bármely képviselő kezdeményezheti a Képviselő-testületnél a bizottsági döntés felülvizsgálatát.

(7) A polgármester az SZMSZ 59. § (9) bekezdésében foglaltak szerint felfüggesztheti a Bizottság döntésének végrehajtását, ha az ellentétes a Képviselő-testület határozatával, vagy ha az sérti az Önkormányzat érdekeit. A felfüggesztett döntésről a Képviselő-testület a következő ülésén határoz. Nem kell a Képviselő-testület elé terjeszteni a kérdést, ha a képviselő-testületi ülést megelőzően a Bizottság az érintett kérdést újból megtárgyalhatja, és a felfüggesztésnek helyt adva, korábbi határozatát megváltoztatja.

**7. § Az ülés napirendje, vezetése, előterjesztések rendje**

(1) Az ülést az elnök, akadályoztatása esetén az általa felkért bizottsági tag vezeti.

(2) Az ülés megnyitása után az elnök megállapítja a Bizottság határozatképességét és javaslatot tesz a jegyzőkönyv hitelesítőjének személyére, valamint a napirendre, amelyeket a Bizottság határozathozatal útján fogad el.

(3) Valamely napirendi pont sürgős tárgyalását bármely bizottsági tag, a polgármester, az alpolgármesterek, a jegyző, a frakcióvezető, a polgármester útján a Polgármesteri Hivatal kijelölt osztályai indítványozhatnak, mellékelve az előterjesztéshez kapcsolódó írásos anyagot. A napirendi pont sürgős tárgyalása elrendeléséről a Bizottság – jogszabály eltérő rendelkezése hiányában - vita nélkül, egyszerű többséggel dönt. Sürgősségi tárgyalás esetén a döntést a tárgyalás napján meg kell hozni. Ilyenkor egy felszólalás legfeljebb 5 percig tarthat és nem hosszabbítható meg.

(4) A napirendi pontok megtárgyalása előtt aktuális bejelentésekre, tájékoztatásokra kerülhet sor, melynek időtartamát a Bizottság korlátozhatja.

(5) A Bizottság a napirendi pontokat az alábbiak szerint tárgyalja meg:

* Az előterjesztő, az esetleges szóbeli kiegészítés után, a felmerült kérdésekre is válaszol.
* Ezt követően hozzászólások, vita, majd az előterjesztésben szereplő határozati javaslatok szavazása következik.
* A szavazás során először az esetlegesen felmerülő módosító indítványokról kell szavazni.
* A szavazás eredményét (a szavazati arányok feltüntetésével), valamint az elfogadott határozat szövegét az elnök jegyzőkönyvbe mondja.

(6) A napirendek megtárgyalása után az ülést be kell rekeszteni, a jegyzőkönyvet le kell zárni.

**8. § A jegyzőkönyv**

(1) A Bizottság üléséről írásbeli jegyzőkönyvet kell készíteni. A Bizottság üléséről hangfelvétel is készül.

(2) A jegyzőkönyvet és a kivonatolt határozatokat az ülést követő legkésőbb 8 napon belül gépírásos formában el kell készíteni.

A jegyzőkönyv 8 napon belüli elkészítéséért és hitelesítéséért a Vagyonhasznosítási és Ingatlan-nyilvántartási Osztály vezetője, illetve a Bizottság elnöke felel.

(3) A bizottsági ülésről készült aláírt jegyzőkönyv egy példányát az üléstől számított 8 napon belül meg kell küldeni a jegyzőnek. A jegyző a Vagyonhasznosítási és Ingatlan-nyilvántartási Osztály útján 15 napon belül köteles a jegyzőkönyvet megküldeni a Kormányhivatalnak.

(4) A bizottsági ügyintéző az elkészült jegyzőkönyvet törvényességi szempontból ellenőrzi, amennyiben a bizottsági döntést, a döntéshozatal módját, illetve a jegyzőkönyv formáját jogszabálysértőnek tartja, észrevételét írásban jelzi az illetékes Osztályvezető, a Bizottság elnöke és a Jegyző felé.

(5) A Vagyonhasznosítási és Ingatlan-nyilvántartási Osztály vezetője köteles gondoskodni arról, hogy a lejárt határidejű bizottsági határozatok végrehajtásáról szóló jelentést a Bizottság elnöke rendszeresen megkapja, annak érdekében, hogy azt a Bizottság elé terjeszthesse.

(6) A jegyzőkönyv tartalmazza:

* a bizottsági ülés helyét, időpontját;
* a megjelentek nevét;
* a tanácskozási joggal megjelentek névsorát;
* a meghívottak nevét, megjelenésük tényét;
* a javasolt, elfogadott és tárgyalt napirendi pontokat;
* az előterjesztéseket;
* az egyes napirendi pontokhoz hozzászólók nevét, részvételük jogcímét, a hozzászólásuk, továbbá az ülésen elhangzottak lényegét;
* a szavazásra feltett döntési javaslat pontos tartalmát;
* a döntéshozatalban résztvevők számát;
* a döntésből kizárt önkormányzati képviselő nevét és a kizárás indokát;
* a jegyző jogszabálysértésre vonatkozó jelzését;
* a szavazás számszerű eredményét;
* a hozott döntéseket;
* határozatképtelenség esetén az ülés félbeszakadásának és újrakezdésének időpontját és
* egyéb, a bizottsági belső szabályzatban rögzítetteket.

(7) A jegyzőkönyvet a Bizottság elnöke és egy tagja írja alá.

(8) A jegyzőkönyvhöz csatolni kell az előterjesztéseket, a meghívót, a jelenléti ívet.

(9) A jegyzőkönyvből határozati kivonatot kell készíteni azon érintettek részére, akikre tartozik, vagy akikre a határozat feladatot ró.

(10) Zárt ülésről külön jegyzőkönyvet kell készíteni és elkülönítetten kell kezelni.

**9. § A határozat**

(1) A Bizottság döntéseit, állásfoglalásait, javaslatait, indítványait határozati formában hozza.

(2) A határozatokat évente kezdődően arab számmal, folyamatos sorszámozással kell ellátni, törve az ülés időpontjával.

(3) A határozatokról tárgyuk és számuk szerint nyilvántartást kell vezetni. A nyilvántartás vezetéséért a Bizottság adminisztratív munkatársa a felelős.

(4) A határozat tartalmától függően, szükség szerint fel kell tüntetni a teljesítési határidőt és a végrehajtásért felelős nevét.

(5) A határozatokban felelősként a polgármester, a jegyző vagy a Bizottság elnöke jelölhető meg.

(6) Ha a határozat az önkormányzat szervein kívüli más szervet, gazdasági társaságot jelöl meg végrehajtónak, a megbízást a Bizottság elnöke 5 napon belül köteles kiadni a határidő megjelölésével.

**10. § Ügyiratkezelés**

(1) A Bizottság üléseiről készült jegyzőkönyveket iktatni kell.

(2) A Bizottság működésének technikai feltételeiről (beleértve az adminisztrációs, leírói, ügyiratkezelői tevékenységet is) a Polgármesteri Hivatal, illetve azon belül a Vagyonhasznosítási és Ingatlan-nyilvántartási Osztály gondoskodik a mindenkor hatályos ügyiratkezelési szabályzat szerint.

**11. § Megbízások, szerződések**

A bizottsági határozat(ok), illetve a Bizottság illetékessége feletti értékhatárú ügyletek esetén képviselő-testületi határozat(ok) alapján értékesített, hasznosított vagyontárgyak tekintetében készített szerződés aláírására az Önkormányzat rendeleteiben, illetve az SZMSZ-ben foglalt szabályokat kell alkalmazni.

**12. § Munkaterv**

(1) Az előre látható, elvégzendő feladatok ütemezésére munkatervet lehet készíteni.

(2) Munkatervi javaslatot a Bizottság albizottsága, a bizottsági tagok, a polgármester, az alpolgármesterek, a jegyző tehetnek. A munkaterv bizottsági ülésre való előterjesztése az elnök feladata.

(3) A munkatervet a Bizottság egyszerű többséggel fogadja el.

**13. § Képviselet**

A Bizottságot harmadik személyek előtt az elnök képviseli. A Bizottság elnökének képviseleti jogkörében tett nyilatkozata a Bizottsággal egyetértésben kialakított véleményt tartalmazhatja.

**14. § Záradék**

(1) A Bizottság a jelen ügyrendjét a ……/2019.(XI.25.) határozatával fogadta el.

A jelen ügyrend 2019. november 25. napjával, annak elfogadását követően azonnal hatályba lép, és ezzel egyidejűleg a Bizottság 259/2017.(X.25.) határozattal elfogadott ügyrendje hatályát veszti.

(2) A Bizottság jelen ügyrendjében nem szabályozott kérdésekben a SZMSZ-ben foglaltakat kell megfelelően alkalmazni.

(3) A Bizottság elnöke az ügyrend egy példányát az elfogadást követő 8 napon belül a Jegyzői Titkárság útján a jegyzőnek megküldi.

Budapest, 2019. november …….

**Dr. Biró Zsolt**

Elnök

**Napirend 2. pont**

Tulajdonosi döntés a 13060 hrsz. alatt nyilvántartott 1026 Budapest II. kerület Szilágyi Erzsébet fasor 17-21. sz. alatti Társasház 2019. május 23-án tartott közgyűlésén az 5/2019.(V.23.) sz. határozat érvénytelenségének megállapítása iránti peres eljárás megindításának jóváhagyásáról

**Előterjesztő**: dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 198/2019.(XI.25.) határozata**

A Bizottság úgy dönt, hogy a 134/2019.(VI.26.) határozatát kiegészíti azzal, hogy a Budapest Főváros II. Kerületi Önkormányzat, mint a 1026 Budapest II. Kerület Szilágyi Erzsébet fasor 17-21. sz. alatti Társasházban (Budapest II. kerület 13060 hrsz.) 647/10000 közös tulajdoni hányaddal rendelkező tulajdonostárs a 1026 Budapest II. kerület Szilágyi Erzsébet fasor 17-21. sz. alatti Társasház 2019. május 23. napján tartott közgyűlésén meghozott 5/2019. (V.23.) sz. határozat érvénytelenségének megállapítása iránt a társasházakról szóló 2003. évi CXXXIII. törvény 42. § (1) bekezdése alapján előterjesztett keresetet jóváhagyja**, mert a határozat a Thtv. 47. § c) pontjába, 48. § (1) bekezdés f) pontjába, valamint az SZMSZ B. 2.) pontjába ütközik**.

A Bizottság a Polgármester és a Jegyző útján felkéri dr. Láng Orsolyát a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegyék meg.

**Felelős:** Polgármester

**Határidő:** 15 nap

(7 bizottsági tag van jelen, 7 igen, 0 nem, 0 tartózkodás)

Dr. Sáska Vera és Dr. Tas Krisztián meghívottak az ülés hivatalos helyiségéből távoznak.

**Napirend 3. pont**

Javaslat a Budapest, II. kerület Kapás utca 46. I. emelet 3. szám alatti lakásra vonatkozó elővásárlási jogról

**Előterjesztő:** dr. Láng Orsolya, a Vagyonhasznosítási és Ingatlan-nyilvántartási Osztály osztályvezetője

Elnök szavazásra bocsátja a jegyzőkönyv mellékletét képező, a napirend tárgyában készített előterjesztés határozati javaslatát az előterjesztésben leírtakkal egyező tartalommal, változtatás nélkül.

Elnök megállapítja, hogy a Bizottság a szavazás eredményeként az alábbi döntést hozta:

**Budapest Főváros II. Kerületi Önkormányzat Gazdasági és**

**Tulajdonosi Bizottságának 199/2019.(XI.25.) határozata**

A Bizottság úgy dönt, javasolja a Képviselő-testületnek, hogy a Budapest Főváros II. Kerületi Önkormányzat **ne éljen** a Budapest, II. kerület Kapás utca 46. szám alatti társasház 1990. november 14. napján kelt - 1997. február 18. napján módosított - Alapító Okirata IV. fejezetének 1. pontja alapján fennálló ***elővásárlási jogával*** a **Budapest II. kerület, 13655/0/A/5 helyrajzi számon** nyilvántartásba vett, természetben a **1027 Budapest, Kapás utca 46. I. emelet 3.** számalatt található, 58 m2 alapterületű, 1+1 szobás, lakás megnevezésű ingatlanra, valamint a közös tulajdonból hozzátartozó 91/1000 eszmei tulajdoni hányadra, továbbá a társasházi Alapító Okiratban meghatározott mellékhelyiségekre vonatkozóan, Mater Csilla eladó1 és Losonci Pál eladó2, valamint Petricsek Ildikó vevő1 és Petricsek Ádám vevő2 között 2019. november 5. napján létrejött adásvételi szerződésben foglaltak szerint, az abban meghatározott feltételek mellett, 56.000.000,- Ft összegű vételáron.

A Bizottság a Polgármester és a Jegyző útján felkéri dr. Láng Orsolyát, a Vagyonhasznosítási és Ingatlan-nyilvántartási Osztály vezetőjét, hogy a szükséges intézkedéseket tegye meg.

**Felelős:** Polgármester

**Határidő:** soron következő képviselő-testületi ülés

(7 bizottsági tag van jelen, 7 igen, 0 nem, 0 tartózkodás)

Az ülés befejezésének időpontja: 15 óra 55 perc.

A jegyzőkönyv gépelve 2019. november 26. napján.

……………………………….

**dr. Biró Zsolt**

Bizottság elnöke

Hitelesítette: ……………………………

**Besenyei Zsófia**

……….………………………

**Kertész Anna**

Jegyzőkönyvvezető

|  |
| --- |
| **Kapják:**  Jegyzői Titkárság  Budapest Főváros Kormányhivatala |